Ingunn Klepsvik

Ingunn Klepsvik (født 1946) er en norsk lærer, bistandsarbeider og diplomat. Hun har vært Norges ambassadør i Tanzania.	

Klepsvik er utdannet lærer og arbeidet i ungdomsskolen i tolv år.«La embajadora», Bergens Tidende, 26. mai 2001, s. 40. I 1971 gikk hun inn i Fredskorpset og ble sendt til Kenya. Etter å ha vendt tilbake til Norge og læreryrket engasjerte hun seg også i lokalpolitikken og ble kommunestyrerepresentant for Sosialistisk Venstreparti. 

I 1983 begynte hun i Norad, der hun i 2001 ble regiondirektør for regionene Latin-Amerika, Midtøsten og Sørøst-Europa og fra 2007 til 2008 var assisterende direktør. Klepsvik var en periode også fungerende direktør i Norad. Karrierepostene i Norad har vekslet med diplomatiske posteringer. I 1997 ble hun utnevnt til ambassadør i ved Norges nye ambassade i Managua i Nicaragua, etter å ha vært chargé d'affaires der. Året etter ble hun sideakkreditert til Costa Rica og Panama. I 2009 ble Klepsvik utnevnt til ambassadør i Venezuela,Offisielt fra statsråd 13. februar 2009, men allerede i 2010 kom ny utnevnelse til ambassadør i TanzaniaOffisielt fra statsråd 25. juni 2010. med sideakkreditering til Seychellene året etter.Offisielt fra statsråd 25. mars 2011.

Kongen utnevnte i 2009 Klepsvik til kommandør av Den Kongelige Norske Fortjenstorden «for embetsfortjeneste».Tildeling av ordener og medaljer: Søk i arkivet, kongehuset.no.

 Familie 
Ingunn Klepsvik er søster av Karsten Klepsvik, som også var norsk diplomat. Hun er også moren til Øyvind «Vinni» Sauvik.

 Referanser 

Kategori:Norges ambassadører til Costa Rica
Kategori:Norges ambassadører til Nicaragua
Kategori:Norges ambassadører til Panama
Kategori:Norges ambassadører til Seychellene
Kategori:Norges ambassadører til Tanzania
Kategori:Norges ambassadører til Venezuela
Kategori:Norske pedagoger
Kategori:Norske bistandsarbeidere
Kategori:Lokalpolitikere fra SV
Kategori:Den Kongelige Norske Fortjenstorden
Kategori:Personer fra Austevoll kommune